Σπύρος Σπύρου

Ο Σπύρος Σπύρου του Πέτρου (γενν. στο Δήμο Κερκυραίων, στο προάστιο των Γουβιών) είναι γιατρός και Περιφερειάρχης Ιονίων Νήσων από το 2011 μέχρι το 2014. Νωρίτερα υπηρέτησε ως βουλευτής Κέρκυρας.

Βιογραφία 
Έκανε σπουδές Ιατρικής στο Πανεπιστήμιο των Αθηνών του οποίου αναγορεύτηκε διδάκτωρ και ειδικεύτηκε στην παθολογία και στη ρευματολογία. Εργάστηκε ως γιατρός στα Γουβιά της Κέρκυρας και δραστηριοποιήθηκε στον εκεί πολιτιστικό σύλλογο.

Είναι παντρεμένος με τη Μαρία-Σοφία Φαρούγγια και έχει δύο παιδιά.

Το 1981 εντάχθηκε στη Νέα Δημοκρατία. Με το κόμμα αυτό κατήλθε ως υποψήφιος βουλευτής το 1989, χωρίς επιτυχία. Εξελέγη βουλευτής Κέρκυρας στις εκλογές του 1996 και επανεξελέγη το 2000.

Στις αυτοδιοικητικές εκλογές του 2010 εξελέγη (υποστηριζόμενος από τη ΝΔ και το ΛΑΟΣ) στο δεύτερο γύρο με ποσοστό 52% Περιφερειάρχης Ιονίων Νήσων ως υποψήφιος με τη  Νέα Ιόνιο Πολιτεία, επικρατώντας του Ηλία Μπεριάτου (ΠΑΣΟΚ) που έλαβε το 49,2%

Πηγές 
Επίσημο βιογραφικό στην ιστοσελίδα της Περιφέρειας Ιονίων Νήσων, ανάκτηση 25-1-2014.

Βουλευτές εκλεγμένοι με τη Νέα Δημοκρατία
Βουλευτές Κέρκυρας
Περιφερειάρχες Ιονίων Νήσων
Περιφερειακοί Σύμβουλοι ανά την Ελλάδα
Έλληνες ρευματολόγοι
Έλληνες παθολόγοι
Απόφοιτοι Εθνικού και Καποδιστριακού Πανεπιστημίου Αθηνών